

Poreč, 3. lipnja 2024.

- PRIOPĆENJE ZA MEDIJE

**THE BEST OF POREČ RIVIERA**

**Eno-gastronomski projekt**

**Turističkih zajednica Klastera Poreč Riviera**

***TZ Poreč, TZ Tar - Vabriga, TZ Funtana, TZ Kaštelir-Labinci i TZ Vižinada***

Turističke zajednice Klastera Poreč Riviera (TZ Poreč, TZ Tar - Vabriga, TZ Funtana, TZ Kaštelir-Labinci i TZ Vižinada) raspisale su danas **natječaj za ocjenjivanje i izbor restorana, konoba, vinara, maslinara, proizvođača sira i meda, slastičarna, barova i autohtonih suvenirnica koji posluju na području klastera**.

„**THE BEST OF POREČ RIVIERA**’’ je projekt Turističkih zajednica Klastera Poreč Riviera kojem je **cilj da se posjetiteljima ali i lokalnom stanovništvu Poreštine ponudi kvalitetnu informaciju o eno-gastronomskoj ponudi prema kriterijima izvrsnosti, te dodatno promovira autentični sadržaj kroz već afirmiranu turističku ponudu uz podizanje kvalitete i obogaćenje turističke ponude na području Klastera Poreč Riviera.**

Na natječaj se mogu prijaviti poslovni subjekti koji na području Grada Poreč i Općina Tar - Vabriga, Funtana, Kaštelir - Labinci i Vižinada obavljaju djelatnosti u jednoj ili više navedenih kategorija:

* **Restorani / konobe** razvrstani u sljedeće potkategorije;
* Restorani
* Agroturizam / konoba
* Gourmet objekti specijalizirani za određenu vrstu hrane /usluge
* Plažni objekti
* **Vinari**
* **Maslinari**
* **Proizvođači sira**
* **Proizvođači meda**
* **Slastičarne**
* **Barovi** razvrstani u sljedeće potkategorije;
* Coffee bars
* Cocktail/ beach bar
* Special Bars
* Night Bars
* **Eko**
* **Autohtone suvenirnice s ponudom etno/gastro**
* **& More** - Ostale kategorije, za one koji se ne pronalaze u nekoj od gore navedenih.

**Uvjeti za prijavu** kandidata su:

1. Subjekt mora imati uredno poslovanje i biti registriran za sve oblike djelatnosti kojima se bavi u kategoriji u kojoj se natječe;
2. Mora poslovati najmanje jednu godinu prethodno prijavi na predmetni natječaj;
3. Subjekt mora zadovoljavati minimalne tehničke uvjete za sve oblike djelatnosti kojima se bavi u kategoriji u kojoj se natječe.

**Natječaj je otvoren od 3. lipnja do 17. lipnja 2024. godine.**

Prijavitelj mora popuniti prijavni [online obrazac](https://docs.google.com/forms/d/e/1FAIpQLScgqxl-OB2Ou2zP3cb9ynXWnunXREPMh4sPkFg3hhe7VO945g/viewform) koji sadrži osnovne podatke poslovnog subjekta, kratak opis djelatnosti i argumente temeljem kojih se kandidira za uvrštenje na listu „THE BEST OF POREČ RIVIERA“.

[Online obrazac](https://docs.google.com/forms/d/e/1FAIpQLScgqxl-OB2Ou2zP3cb9ynXWnunXREPMh4sPkFg3hhe7VO945g/viewform) za prijavu na natječaj je objavljen na web stranicama turističkih zajednica klastera Poreč Riviera ([www.myporec.com](http://www.myporec.com), [www.tar-vabriga.com](http://www.tar-vabriga.com), [www.funtana.com](http://www.funtana.com), [www.kastelir-labinci.com](http://www.kastelir-labinci.com), [www.tz-vizinada.hr](http://www.tz-vizinada.hr)).

Provjerom na terenu, izravnim razgovorima i snimkom stanja prikupit će se osnovne informacije i podaci o poslovanju, kao i kvalitativni pokazatelji (vrsta, sadržaji ponude i ostali značajni parametri). Pravilnikom za ocjenjivanje i izbor kandidata za uvrštenje na listu ''THE BEST OF POREČ RIVIERA'' određuju se kriteriji i mjerila za prijavu, izbor i uvrštenje na listu ''THE BEST OF POREČ RIVIERA''. Ocjenjivanje će provest stručni žiri koji će se sastojati od 5 člana imenovanih od strane Turističkih zajednica klastera Poreč Riviera.

Nakon provedbe ocjenjivanja turističke zajednice pripremiti će novo izdanje brošure ''THE BEST OF POREČ RIVIERA'' koja će se dijeliti u Informativnom centru turističkih zajednica, turističkim agencijama i recepcijama hotela.

\*\*\*

Link na natječaj: <https://www.myporec.com/hr/otkrijte-porec/mozaik/1008>

KOORDINATOR KLASTERA POREČ RIVIERA

 *Turistička zajednica grada Poreča*